**Avidly** on johtava markkinointiteknologia-alan palveluntarjoaja. Avidly:ssa työskentelee noin 300 henkilöä yhteensä 18 toimipisteessä Suomessa, Ruotsissa, Norjassa, Tanskassa, Saksassa, Isossa-Britanniassa, Kanadassa ja Pohjois-Amerikassa.

Historia
--------

Avidlyn vanhin osa, yritysilmeisiin ja vuosikertomuksiin erikoistunut Incognito Oy perustettiin vuonna 1990. Incogniton perustajat olivat Pirjo von Hertzen, Pekka Päivinen ja Keijo Vuorinen. Myöhemmin omistajiksi tulivat myös professori Esa Ojala ja Timo Muhonen. Nykyinen Avidly Oyj hankki Incogniton tammikuussa 2008.

Markus Leikola, Liisa Akimof, Harri Saukkomaa ja Jyri Tawast perustivat A4 Media Oy:n vuonna 1996 hakemaan neljättä valtakunnallista TV-kanavan toimilupaa. Luvan mennessä Sanomalle Leikola hankki A4 Median enemmistön ja yhtiö siirtyi digi- ja mobiiliyritykseksi. Vuonna 1999 Tietovallan myyneet Jari Tuovinen ja Tanu-Matti Tuominen hankkivat yrityksen enemmistön vuosituhannen alussa ja se liittyi osaksi Avidlyä lokakuussa 2006. 

Vuonna 1999 perustettiin turkulainen mainostoimisto Enala/Hyysalo Oy Juuso Enalan ja Tapani Hyysalon toimesta. Tästä yhtiöstä muodostui myöhemmin Zeelandin Turun toimisto. Seuraavana vuonna Turussa alun perin Kari Veijosen ja Visa Nurmen perustama mainostoimisto Rientola siirtyi Jimi Veijosen ja Tuomo Luoman haltuun ja toiminta siirtyi Helsinkiin. Nykyinen Avidly hankki sen marraskuussa 2009 vahvistamaan silloisen Zeeland-konsernin B2C markkinointiosaamista.

Vuonna 2003 Ville Karkkolainen ja Seppo Sinkkonen perustivat avoimen koodin ohjelmistokehitykseen keskittyneen Triventum Oy:n. Zeeland hankki Triventumin osake-enemmistön helmikuussa 2009.

### Zeeland-Avidly

Zeeland-nimi otettiin käyttöön huhtikuussa 2005, kun helsinkiläisen Neljän Tuuman Toimiston perustajat Pekka Siivonen-Uotila, Kari Virtanen, Keijo Asposalo ja Jussi Kylliäinen sekä turkulaisen Enala/Hyysalo Oy:n omistajat päättivät yhdistää yhtiönsä ja ottaa käyttöön uuden yhteisen Zeeland-nimen. Pia Gran nimitettiin uuden syntyneen yhtiön toimitusjohtajaksi ja Pekka Siivonen-Uotila hallituksen puheenjohtajaksi. Loppuvuonna 2005 muodostuneen Zeeland-kokonaisuuden viestintätoimistoksi hankittiin Markku Vänskän vuonna 1995 perustama Conexio Oy.

Nykyinen Avidly Oyj perustettiin vuonna 2006 toimien tuolloin edelleen Zeeland-nimellä. Seuraavana vuonna Jari Tuovinen tuli Zeeland-konsernin toimitusjohtajaksi ja Zeeland perusti Ville Haapasalon ja Pekka Lehtosen kanssa Venäjän-markkinointiin keskittyvän Zeeland East -mainostoimiston, jonka toiminta kuitenkin lopetettiin myöhemmin. Vuonna 2008 Zeeland hankki Incogniton.

Zeeland listautui Helsingin pörssin First North-litalle vuonna 2011 yhdistymällä tappiollisen lahtelaisen kuvanvalmistusta harjoittaman, vuonna 2006 perustetun, Eirikuva Digital Image Oyj Abn:n kanssa. Eirikuvasta tuli konsernin emoyhtiö, sen nimi vaihdettiin Zeeland Oyj:ksi ja kaupankäyntitunnukseksi tuli ZEE1V. Eirikuva oli Suomen ensimmäinen First North -listattu yhtiö, jonka toiminnan juuret ovat vuonna 1944 perustetussa ja myöhemmin konkurssiin päätyneessä Eirikuvassa. Samana vuonna myytiin viestintää tekevät Conexio ja Neuvosto takaisin alkuperäisille perustajille.

Tuomas Airisto aloitti Zeelandin toimitusjohtajana ja Jari Tuovinen siirtyi hallituksen puheenjohtajaksi vuonna 2012. Eirikuva kuvanvalmistusliiketoiminta myytiin pois vuonna 2012 ja yhtiö keskitti toimintansa markkinointiviestintään. Zeeland aloitti yhtiön liiketoiminnan tervehdyttämisen, ja osana tätä fuusioi hankittuja tytäryhtiöitä Zeeland Group Oy -nimiseen yhtiöön, jolle haettiin samalla yrityssaneeraus.

Vuonna 2015 Zeeland hankki enemmistön mediatoimisto Media Contacts Finland Oy:stä ja nimesi sen uudelleen Zeeland Media Group Oy:ksi. Zeeland hankki samana vuonna mainostoimisto Familyn ja vaihtoi tässä yhteydessä emoyhtiön nimen Zeeland Family Oyj:ksi.

Vuonna 2016 Zeelandin laajeneminen eteni digiosaamisessa, kun yhtiö hankki WordPress-toteuttajana tunnetun H1 Web Oy:n. Loppuvuodesta Zeeland julkisti myös ison ulkoistussopimuksen, kun osa SOK:n markkinoinnin tuotannosta siirtyi Zeelandiin.

Zeeland laajensi Jyväskylään ostamalla Serus Median ja Ouluun hankkimalla Pakkahuone Oy:n vuonna 2017. Laajentuminen maakunnissa jatkui, kun Zeeland hankki seuraavana vuonna Kotkassa, Kouvolassa ja Lappeenrannassa toimineen NitroID:n. Zeeland Family Oyj vaihtoi nimensä Avidly Oyj:ksi samalla kun konserni hankki Ruotsissa, Norjassa ja Tanskassa toimivan Hubspot-yrityksen We Are Growit Ab:n.

### Avidly Oyj

Avidly muodostui vuonna 2018 yritysfuusiona neljästä HubSpot Diamond -kumppanista: Zeeland Familysta (Suomi), Doideasta (Ruotsi), Katalysatorista (Tanska) ja Inbound Norwaysta (Norja). Avidly osti vuonna 2019 saksalaisen NetPressin osaksi yhtiötä ja joulukuussa 2021 isobritannialaisen Digital 22 Onlinen. Vuoden 2023 alussa Avidly osti pohjois-amerikkalaisen CRM Toolboxin, joka on HubSpotin integraatioihin, migraatioihin ja onboardaukseen keskittynyt USA:n markkinoilla toimiva HubSpot-toimisto. Samoihin aikoihin osaksi Avidlyn yhtiötä ostettiin saksalainen Breitbach Internet Service.

Vuoden 2019 alussa yhtiö sai uuden toimitusjohtajan, kun Jyrki Vaittinen aloitti konsernin toimitusjohtajana. Uudessa strategiassaan Avidly kertoi voimakkaasta kansainvälistymis- ja kasvutavoitteestaan tuleville vuosille.

Vuoden 2020 alussa Avidlyn toimitusjohtaja vaihtui ja Vaittisen tilalla aloitti Jesse Maula. 

Vuoden 2021 alussa Avidly julkaisi uudistetun brändinsä osana yhtiön kasvustrategiaa. Yhtiön tulevien vuosien tavoitteena on nousta maailman arvostetuimpien luovien markkinointiteknologiayritysten joukkoon.

Avidly oli aiemmin listattu Helsingin pörssin First North -markkinapaikalle, mutta delistautui pois pörssistä keväällä 2023.

Liiketoiminta
-------------

Avidlyn liiketoiminta on jaettu kahteen segmenttiin 1) Markkinointiviestinnän palvelut (Marketing Services) ja 2) Inbound-liiketoiminta (Inbound Business Line). Yhtiön palveluksessa on noin 300 työntekijää. Markkinointiviestinnän palveluita Avidly tarjoaa pääasiassa Suomessa kaikkiaan 12 toimipisteessä: Helsinki, Joensuu, Jyväskylä, Kotka, Kouvola, Lahti, Lappeenranta, Mikkeli, Oulu, Tampere, Kuopio, ja Turku. Inbound-liiketoimintaa yhtiö harjoittaa Suomessa, Ruotsissa, Norjassa, Tanskassa, Saksassa, Isossa-Britanniassa, Kanadassa sekä Pohjois-Amerikassa.

Palkinnot
---------

HubSpot vuoden globaali kumppani (eng. HubSpot Global Partner of the Year) 2019, 2020, 2021, 2022.

Google Premier Partner 2022, 2023.

Effie Finland pronssia 2021 ja 2023. Avidly voitti yhdessä Saka Finland Oyn:n kanssa Effie 2021 pronssia kategoriassa Autoilu & Moottoriala. Saka Finland Oy:n "Kyllä kyllä, näin räjäytetään autokaupan traditiot" -kampanja kilpaili Tuotteet ja palvelut -kategoriassa vuoden 2021 kilpailussa. Avidly ja Saka Finland Oy voitti myös vuonna 2022 Effie pronssia kategoriassa Strateginen markkinointi, jossa kilpailleilta töiltä edellytetään vähintään kolme vuotta kestänyttä menestyksekästä markkinointia.

Hopeaa Voitto-kilpailussa Saka Finlandin mainoselokuvalle. Avidlyn suunnittelema Saka Finland Oy:n mainoselokuva saavutti hopeaa Voitto-gaalassa, jossa palkittiin vuoden 2021 parhaita mainoselokuvia. Kilpailun tuomaristo viehättyi Sakan tavasta mainostaa autokauppaa luovalla ja humoristisella tavalla näyttämättä lainkaan autoja.

Avidlyn pitkäaikainen asiakas Solar Foods sai maailman merkittävimmästä PR-kilpailusta SABRE Awardsista EMEA-alueen pääpalkinnon omassa kategoriassaan. Lisäksi Solar Foods sai kunniamaininnan brändin narratiivista. Voittajat julkistettiin Lontoossa 27.5.2022.

Avidly ja Matkus voittivat Nordic Commercial Spaces & Communities -kilpailussa kultaa kategoriassa Paras markkinointikampanja. Tuomaristo piti kampanjan ajankohtaisuudesta sekä sen tärkeästä aiheesta. Kampanja osoitti sen kuinka iso merkitys voi kauppakeskuksella olla tarttuessaan näin sensitiiviseen, mutta tärkeään aiheeseen suurella sydämellä. Kampanjalle omistettiin koko Matkuksen 10-vuotis juhlavuosi, joka sitoutti kaikki kumppanit ja kauppakeskuksen toimijat mukaan kampanjaan.

Avidly Oyj delistaus
--------------------

Anton Holding II Oy, joka on Adelis Equity Partners Fund III AB:n epäsuora tytäryhtiö, teki vapaaehtoisen, Avidlyn hallituksen suositteleman julkisen käteisostotarjouksen kaikista Avidlyn liikkeeseen lasketuista ja ulkona olevista osakkeista ja erityisistä oikeuksista. Avidly Oyj:n osakkeet ovat poistuneet First North Growth Market -listalta 24.3.2023 kaikkien Avidly Oyj:n osakkeiden omistusoikeuden siirtymisen myötä Anton Holding II Oy:lle.

Lähteet
-------

1. ↑  Vuosikertomus 2020 (PDF) *investors.avidlyagency.com*. Avidly Oyj. Viitattu 8.2.2022.
2. 1 2  Typpö, Annamari: Zeeland osti Incogniton *is.fi*.  9.1.2008. Ilta-Sanomat. Viitattu 1.3.2019.
3. ↑  Zeeland ostaa A4 Median *is.fi*.  20.10.2006. Taloussanomat. Viitattu 1.3.2019.
4. ↑  Akimof ja Saukkomaa myivät osuutensa A4 Mediasta *MTV Uutiset*.  8.1.1998. Viitattu 1.3.2019.
5. ↑  Zeeland ostaa Rientolan *Markkinointi & Mainonta*. Viitattu 1.3.2019.
6. ↑  Zeeland shoppaa taas *Markkinointi & Mainonta*. Viitattu 1.3.2019.
7. ↑  Enala/Hyysalo kasvaa *Markkinointi & Mainonta*. Viitattu 1.3.2019.
8. ↑  Reiss, Markku: Zeeland osti viestintätoimisto Conexion *is.fi*.  11.1.2006. Taloussanomat. Viitattu 1.3.2019.
9. ↑  Tuovinen Zeelandin toimitus- johtajaksi *Turun Sanomat*.  13.6.2007. Viitattu 3.3.2019.
10. ↑  Zeeland East syntyi *Markkinointi & Mainonta*. Viitattu 3.3.2019.
11. ↑  EIRIKUVA DIGITAL IMAGE OYJ ABP YHTIÖTIEDOTE 04.05.2011 *newsclient.omxgroup.com*. Viitattu 3.3.2019.
12. ↑  Eirikuva listautuu pörssin First North -listalle  3.12.2007. Etelä-Suomen Sanomat. Viitattu 3.3.2019.
13. ↑  Conexio ja Neuvosto vieroittuvat emosta *Markkinointi & Mainonta*. Viitattu 3.3.2019.
14. ↑  Tuomas Airisto Zeeland Oyj:n toimitusjohtajaksi 1.1.2012 *STT Info*. STT. Viitattu 3.3.2019.
15. ↑  ZEELAND OYJ ON SOPINUT EIRIKUVA-LIIKETOIMINNAN MYYMISESTÄ (pörssitiedote) *newsclient.omxgroup.com*.  13.7.2012. Nasdaq. Viitattu 3.3.2019.
16. ↑  Zeeland Oyj vie tervehdyttämisen loppuun hakemalla loput täysin omistetut yhtiöt yrityssaneeraukseen (pörssitiedote) *newsclient.omxgroup.com*.  5.7.2013. Nasdaq. Viitattu 3.3.2019.
17. ↑  ZEELAND OSTAA ENEMMISTÖN MEDIATOIMISTO MEDIA CONTACTS FINLAND OY:STÄ *Osakesijoittaja*.  6.2.2015. Viitattu 3.3.2019.
18. ↑  Räikkönen, Alexandra: Zeeland ostaa markkinointiyritys Familyn *Arvopaperi*. Viitattu 3.3.2019.
19. ↑  Juvonen, Anna: Zeeland ostaa suunnittelutoimiston *Kauppalehti*. Viitattu 3.3.2019.
20. ↑  ZEELAND FAMILY JA SOK SOPIMUKSEEN MARKKINOINNIN TUOTANNON ULKOISTAMISESTA *newsclient.omxgroup.com*. Viitattu 3.3.2019.
21. ↑  Zeeland Family ostaa jyväskyläläisen Serus Media Oy:n (pörssitiedote) *cns.omxgroup.com*.  4.4.2017. Nasdaq.  Arkistoitu 6.3.2019. Viitattu 3.3.2019.
22. ↑  Oululainen viestintätoimisto Pakkahuone myytiin Zeeland Familylle *Kaleva*.  29.8.2017. Viitattu 3.3.2019.
23. ↑  Zeeland Family laajentaa toimistokaupalla Kaakkois-Suomeen – ostaa Nitroidin *Markkinointi & Mainonta*. Viitattu 3.3.2019.
24. ↑  Zeeland Family vaihtaa nimeään ja nyt yhtiö on Avidly – nimenvaihdon taustalla yhtiön kansainvälistyminen ja uusi strategia *Markkinointi & Mainonta*. Viitattu 3.3.2019.
25. ↑  Avidly ostaa saksalaisen inbound-markkinointitoimisto NetPress GmbH:n *News Powered by Cision*. Viitattu 8.2.2022.
26. ↑  AVIDLY OYJ ON ALLEKIRJOITTANUT SOPIMUKSEN ENGLANTILAISEN DIGITAL 22 ONLINE LIMITEDIN OSTAMISESTA | Avidly Oyj *www.sttinfo.fi*. Viitattu 8.2.2022.
27. 1 2  CRM Toolbox on nyt osa Avidlyä *www.avidlyagency.com*. Viitattu 20.4.2023.
28. ↑  Breitbach Internet Service has now become part of Avidly *www.avidlyagency.com*. Viitattu 20.4.2023. (englanniksi)
29. ↑  Jyrki Vaittisesta Zeeland Familyn uusi toimitusjohtaja – Tuomas Airisto jättää yhtiön *Markkinointi & Mainonta*. Viitattu 3.3.2019.
30. ↑  Avidly julkisti uuden strategiansa – yhtiö haluaa kansainvälistyä voimakkaasti *Markkinointi & Mainonta*. Viitattu 31.1.2019.
31. ↑  Jesse Maula Avidly Oyj:n uudeksi toimitusjohtajaksi *News Powered by Cision*. Viitattu 8.2.2022.
32. ↑  Avidly uudisti kasvustrategian myötä myös brändinsä. *www.avidlyagency.com*. Viitattu 8.2.2022.
33. ↑  UUSI RAPORTOINTIRAKENNE - AVIDLYLLÄ JATKOSSA KAKSI SEGMENTTIÄ *inderes.fi -analyysipalvelu*.  Arkistoitu 6.3.2019. Viitattu 3.3.2019.
34. ↑  Avidly: Palvelut | Avidly *www.avidlyagency.com*. Viitattu 8.2.2022.
35. ↑  Avidly: Avidlyn yhteystiedot *www.avidlyagency.com*. Viitattu 8.2.2022.
36. ↑  Avidly: Contact | Avidly agency *www.avidlyagency.com*. Viitattu 8.2.2022.
37. ↑  Avidly on nimetty HubSpotin vuoden globaaliksi kumppaniksi | Avidly Oyj *www.sttinfo.fi*. Viitattu 8.2.2022.
38. ↑  Avidly toisti voittonsa HubSpotin globaalina vuoden kumppanina *www.avidlyagency.com*. Viitattu 8.2.2022.
39. ↑  Avidly nimettiin HubSpotin globaaliksi vuoden kumppaniksi kolmannen kerran peräkkäin *www.avidlyagency.com*. Viitattu 8.2.2022.
40. ↑  Teimme sen taas! HubSpot Global Partner of the Year 4 vuotta peräkkäin *www.avidlyagency.com*. Viitattu 20.4.2023.
41. ↑  Avidly nimetty Google Premier Partneriksi 2022 *www.avidlyagency.com*. Viitattu 8.2.2022.
42. ↑  Kyllä kyllä, näin räjäytetään autokaupan traditiot *Effie*. Viitattu 14.2.2022.
43. ↑  Sakan brändikampanjointi palkittiin jälleen Effie-gaalassa – "Uljas kokonaisuus ja markkinoinnin voimannäyte. Hieno esimerkki siitä, kuinka haastamalla toimialan konventiot päästään erinomaisiin tuloksiin" *saka.fi*.  10.2.2023. Viitattu 20.4.2023.
44. ↑  Hopeaa Voitto-kilpailussa Saka Finlandin mainoselokuvalle *www.avidlyagency.com*. Viitattu 20.4.2023.
45. ↑  Solar Foodsille kultaa ja kunniamaininta SABRE Awardsista *www.avidlyagency.com*.  Arkistoitu 20.4.2023. Viitattu 20.4.2023.

Aiheesta muualla
----------------

* Avidly